# МОДЕЛ УГОВОРА

*У складу са датим Моделом уговора и елементима најповољније понуде биће закључен Уговор о јавној набавци. Понуђач дати Модел уговора потписује, оверава и доставља у понуди.*

**УГОВОРНЕ СТРАНЕ:**

1. Јавно предузеће „Електропривреда Србије“Београд, Улица царице Милице бр. 2, Матични број 20053658, ПИБ 103920327, Текући рачун 160-700-13 Banka Intesа ад Београд, које заступа законски заступник Милорад Грчић,в.д. директора (у даљем тексту: Купац)

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача)(у даљем тексту: Продавац)

2а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

2б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

(у даљем тексту заједно: Уговорне стране)

закључиле су у Београду, дана \_\_\_\_\_\_\_\_\_\_.године следећи:

**Уговор о јавној набавци добара са пратећим услугама**

**“Доградња рачунарских лан мрежа у ЈП ЕПС“**

 УВОДНЕ ОДРЕДБЕ

Уговорне стране констатују:

* да је Наручилац (у даљем тексту: Купац) у складу са Конкурсном документацијом а сагласно члану 32. Закона о јавним набавкама („Сл.гласник РС“, бр.124/2012,14/2015 и 68/2015) (у даљем тексту: Закон) спровео отворени поступак јавне набавке бр. ЈН/1000/0176/2016 ради набавке добара са пратећим услугама и то „Доградња рачунарских ЛАН мрежа у ЈП ЕПС“
* да је Позив за подношење понуда у вези предметне јавне набавке објављен на Порталу јавних набавки дана \_\_\_\_\_\_\_\_\_\_\_.2016.године, као и на интернет страници Купца.
* да Понуда Понуђача (у даљем тексту: Продавац), која је заведена код Купца под бројем \_\_\_\_\_\_\_\_ од \_\_\_\_\_\_\_\_2016.године, у потпуности одговара захтеву Купца из Позива за подношење понуда и Конкурсне документације
* да је Купац својом Одлуком о додели уговора бр. \_\_\_\_\_\_\_\_\_\_\_\_ од \_\_.\_\_.\_\_\_. године изабрао понуду Продавца.

**Предмет Уговора**

**Члан 1.**

Предмет овог Уговора о јавној набавци добара са пратећим услугама

“Доградња рачунарских лан мрежа у ЈП ЕПС“ (даље: Уговор), је регулисање међусобних права, дужности и обавеза Уговорних страна у вези са испоруком добара - опреме (хардвер, софтвер, лиценце и инсталациони материјал) и извршењем пратећих услуга, а у свему према Техничким спецификацијама из Конкурсне документације за јавну набавку број ЈН/1000/0176/2016 као Прилога 1 и Понуди Купца – који као Прилог 2, чине саставни део овог Уговора.

**Цена**

**Члан 2.**

Уговорне стране утврђују да укупна цена испоручених добара - опреме и извршених услуга из члана 1. овог Уговора износи:\_\_\_\_\_\_\_\_\_\_\_\_\_\_\_\_\_\_\_ динара/ЕUR без пдв-а.

На вредност из става 1. овог члана обрачунава се припадајући порез на додату вредност у складу са прописима Републике Србије.

Укупна цена без пореза на додату вредност је фиксна и не може се мењати.

У укупну цену су урачунати сви трошкови везани за реализацију уговорене испоруке опреме и извршење услуга.

За уговорени посао укупна цена је коначна и не може се мењати након закључења и у току извршења овог уговора.

**Начин плаћања**

**Члан 3.**

Купац се обавезује да вредност из члана 2. овог Уговора плати Продавцу на следећи начин:

* 20% укупне цене добара са припадајућим ПДВ-ом плаћа се авансно у року до 30 (тридесет) дана од дана пријема одговарајућег предрачуна за авансно плаћање овереног од стране овлашћеног лица Купца и банкарске гаранције за повраћај авансног плаћања и банкарске гаранције за добро извршење посла,
* 80% укупне цене добара са припадајућим ПДВ-ом (неавансирани део) у року до 30 (тридесет) дана од дана пријема одговарајућег рачуна, након обострано потписаног Записника о финалном квантитативном и квалитативном пријему свих добара (без примедби) и пријема одговарајућег рачуна понуђача овереног од стране овлашћеног лица Купца

Плаћање се врши на пословни рачун Продавца бр\_\_\_\_\_\_\_\_\_\_\_\_\_\_\_\_\_\_\_\_\_, код Банке\_\_\_\_\_\_\_\_.

**Рок извршења испоруке опреме и услуга**

**Члан 4.**

Рок извршења испоруке опреме и услуга предвиђен овим уговором је следећи:

* Испорука добара, физичка инсталација и пуштање опреме у рад мора бити извршено у року од 60 календарских дана од ступања уговора на снагу.

**Уговорна казна**

**Члан 5.**

У случају прекорачења рокoва утврђених у ставу 1. овог члана Уговора, Продавац је обавезан да Купцу плати уговорну казну у износу од 0,05% од укупно уговорене цене за сваки дан закашњења, с тим што висина уговорне казне не може бити већа од 10% (десет посто) од укупно уговорене цене из члана 2.ст.1 овог Уговора,без ПДВ.

Плаћање накнаде из става 2. овог члана доспева у року од 10 (десет) дана од дана достављања фактуре Продавцу од стране Купца за плаћање накнаде за кашњење.

Уколико Продавац прекине са извршењем активности из предмета уговора у периоду дужем од 7 (седам) дана или одустане од даљег извршења посла, Купац ће исто констатовати Извештајем и то најкасније у року од 3 (три) дана од дана прекида или одустанка Продавца.

Извештај из претходног става овог члана Уговора Купац без одлагања доставља Продавцу.

Продавац има право да по пријему Извештаја из става 4. овог члана Уговора, у року од 3 (три) дана достави Купцу образложење разлога због којих је прекинуо извршење активности из предмета уговора или одустао од даљег извршења уговорених обавеза.

У случају кашњења са извршавањем активности из разлога за које је одговоран, Продавац има право на сразмерно продужење рока.

**Члан 6.**

Продавац је обавезан да уговорени посао изврши у свему под условима из конкурсне документације и понуде Продавца.

Ако Продавац није извршио уговорене обавезе, у складу са одредбама Прилога 2- Понуда Продавца и Прилог 1 - Конкурсна документација, Продавац одговара по свим законским одредбама о одговорности за неиспуњење обавезе.

Сматра се да је извршен адекватан посао када овлашћена лица Купца и Продавца потпишу Записник о Финалном квантитативном и квалитативном пријему опреме.

Квантитативни и квалитативни пријем опреме и квантитативни пријем услуга врше за то овлашћена лица од стране Купца.

Све евентуалне недостатке извршеног посла Купац је дужан да у писаном облику одмах саопшти представнику Продавца или најкасније у року од 3 (словима: три) дана од дана извршења посла и сачињавања записника из претходног става овог члана.

Продавац се обавезује да хитно, тј. у року не дужем од сат времена од пријема саопштења из претходног става, предузме активности како би отклонио недостатке извршеног посла, уочене од стране Купца.

**Гарантни рок**

**Члан 7.**

Гарантни рок износи \_\_\_\_\_\_\_\_\_\_\_\_\_месеци за испоручена добра од дана извршеног квантитативног пријема и потписивања Записника о квантитативном и квалитативном пријему свих добара.

Продавац гарантује квалитет и исправан рад опреме испоручене по основу овог уговора у гарантном року.

У случају неисправног функционисања опреме у гарантном року, Купац има право да од Продавца захтева да отклони уочене недостатке или замени неисправну опрему новом.

Продавац је обавезан да у гарантном року, на позив Купца , без накнаде отклони све евентуалне мане, грешке, недостатке или пропусте у роковима и на начин дефинисанима према Понуди Продавца и Техничким спецификацијама из конкурсне документације, Прилог 2. овог уговора.

Уколико Продавац не отклони недостатке на опреми, Продавац даје своју безусловну сагласност да Купац стиче право и на једнострани раскид овог уговора и накнаду штете у вредности дела или пуног износа гаранције за добро извршење посла, као што је дефинисано чланом 10. овог уговора.

У КД у тачки .2.13.IV предвиђена је Гаранција за отклањање грешака у гарантрном року Образац 8.3 коју треба реализвовати ако Продавац не поступи по налогу у гарантном периоду.

**Место испоруке опреме и извршења услуга**

**Члан 8.**

Продавац је обавезан да изврши испоруку предметне опреме, на паритету ФЦО Купац – Београд, Улица царице Милице бр. 2.

**Остале обавезе Продавца**

**Члан 9**.

Сагласно овом уговору Продавац се обавезује да:

* поверљиве податке Купца , које буде користио при извршењу уговорене обавезе, неће откривати другим правним и физичким лицима
* уговорене обавезе изврши у свему сагласно законским прописима, нормативима и стандардима за ову врсту посла
* обезбеди стручну радну снагу (довољан број обученог особља), опрему и алате неопходне за благовремено и квалитетно извршење уговорених обавеза
* поштује уговорени рок извршења уговорених обавеза и налоге овлашћеног лица Купца одређеног за вршење надзора над вршењем уговорених обавеза

**Обавезе Купца**

**Члан 10.**

Купац је обавезан да:

* писаним путем обавести Продавца о лицу одређеном за вршење надзора над вршењем уговорених обавеза
* Обезбеди локацију за испоруку опреме и извршење услуге
* Продавцу обезбеди све неопходне информације и податке и несметан приступ местима извршења уговореног посла
* изврши плаћање уговорене цене.

**Средства финансијског обезбеђења**

**Члан 11.**

Продавац је дужан да у тренутку закључења Уговора а најкасније у року од 10 (словима:десет) дана од дана обостраног потписивања Уговора од законских заступника уговорних страна,а пре испоруке, као одложни услов из члана 74. став 2. Закона о облигационим односима („Сл. лист СФРЈ“ бр. 29/78, 39/85, 45/89 – одлука УСЈ и 57/89, „Сл.лист СРЈ“ бр. 31/93 и „Сл. лист СЦГ“ бр. 1/2003 – Уставна повеља), (даље:ЗОО), као средство финансијског обезбеђења за добро извршење посла преда Купцу банкарску гаранцију за добро извршење посла.

Продавац је дужан да Купцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности уговора без ПДВ.

Банкарска гаранција мора трајати најмање 30 (словима: тридесет) календарских дана дуже од рока одређеног за коначно извршење посла.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи.Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Купац ће уновчити дату банкарску гаранцију за добро извршење посла у случају да Продавац не буде извршавао своје уговорне обавезе у роковима и на начин предвиђен уговором.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при ПКС уз примену Правилника ПКС и процесног и материјалног права Републике Србије.

У случају да Продавац поднесе банкарску гаранцију стране банке, Продавац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

**Члан 12.**

Продавац се обавезује да Купцу достави банкарску гаранцију за повраћај авансног плаћања и то неопозиву, безусловну, плативу на први позив и без права на приговор, издату у висини од 20% са обрачунатим ПДВ-ом са роком важења 30 (тридесет) календарских дана дужим од дана правдања аванса.

Продавац се обавезује да у року од 8 (осам) дана од дана закључења уговора Купцу достави банкарску гаранцију за повраћај авансног плаћања.

Достављена банкарска гаранција не може да садржи додатне услове за исплату, краће рокове, мањи износ и у том случају ће се сматрати да није достављена у прописаном року.

Уколико Продавац у остављеном року не достави банкарску гаранцију за повраћај аванса, Купац има право да наплати средство финансијског обезбеђења за озбиљност понуде и да раскине уговор.

Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи.

Достављање средства финансијског обезбеђења представља одложни услов наступања правног дејства уговора.

У случају неиспуњавања уговорних обавеза, Купац има право да наплати банкарску гаранцију за повраћај авансног плаћања и банкарску гаранцију за добро извршење посла.

Продавац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). У том случају Продавац је обавезан да Купцу достави контрагаранцију домаће банке.

**Интелектуална својина**

**Члан 13.**

Продавац на Купца преноси неексклузивно право коришћења лиценци/лиценцног софтвера без права уступања или продаје трећим лицима целог или било ког његовог дела. Под трећим лицима се подразумевају сва правна и физичка лица осим уговорних страна и њихових запослених.

Накнаду за коришћење патената, као и одговорност за повреду заштићених права интелектуалне својине трећих лица, у целости сноси Продавац.

**Раскид Уговора**

**Члан 14.**

Ако Продавац не испуни овај Уговор, или ако не буде квалитетно и о року испуњавао своје обавезе , или, упркос писмене опомене Купца, крши одредбе овог уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог Уговора, које се од њега захтевају, у року од 8 (осам) дана по пријему писане опомене, Купац може у року од наредних 5 (пет) дана да једнострано раскине овој Уговор по правилима о раскиду Уговора због неиспуњења.

У случају раскида овог Уговора, у смислу овог члана, Уговорне стране ће измирити своје обавезе настале до дана раскида.

Уколико је до раскида Уговора дошло кривицом једне Уговорне стране, друга страна има право на накнаду штете и измакле добити по општим правилима облигационог права.

**Заједничке одредбе**

**Члан 15**.

За све што овим Уговором евентуално није предвиђено, примењиваће се ЗОО и одредбе других позитивноправних прописа Републике Србије, применљивих с обзиром на предмет уговора.

**Члан 16.**

Уговорне стране обавезују се да све евентуалне спорове у вези овог уговора решавају споразумно, у супротном формираће заједничку Комисију коју ће сачињавати представници обе уговорне стране и један заједнички представник, а уколико се ни тада не реши евентуални спор у року од 45 дана од дана почетка рада Комисије, уговарају надлежност стварно надлежног суда у Београду.

Уговорне стране сагласно констатују да овај уговор представља њихову слободну и сагласну изјаву воља и дa овај угoвoр сaдржи свe дoгoвoрe кojи су пoстигнути измeђу њих.

**Члан 17.**

Све евентуалне измене и допуне овог уговора или дoдaтни дoгoвoри измeђу уговорних страна бићe изрaжeни сaмo у писaнoj фoрми, а усмeни дoгoвoри су нeвaжeћи.

Купац може након закључења овог Уговора без спровођења поступка јавне набавке повећати обим предмета набавке до лимита прописаног чланом 115. став 1. Законаа ускладу са ставом 5. члана 115. Закона.

**Члан 18.**

Под дејством више силе се сматра случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорних обавеза, за ону уговорну страну код које је наступио случај више силе, или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака уговорна страна сноси своје трошкове и ниједан трошак, или губитак једне и/или обе уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга уговорна страна, ни за време трајања више силе, ни по њеном престанку.

Уколико деловање више силе траје дуже од 30 (тридесет) календарских дана, уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од уговорних страна не стиче право на накнаду било какве штете.

У случају из претходног става овог члана Уговора Купац ће поступати у складу са чланом 115. Закона.

**Члан 19.**

Уговор се закључује са датумом потписивања од стране законских заступника уговорних страна, а ступа на правну снагу достављањем средства финансијског обезбеђења за добро извршење посла из члана 10. овог уговора.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

**Члан 20.**

Неважење било које одредбе овог уговора неће имати утицаја на важење осталих одредби уговора, уколико битно не утиче на реализацију овог уговора.

**Члан 21.**

Овај Уговор сачињен је у 6 (шест) истоветних примерака, по 3 (три) за обе уговорне стране.

**Члан 22.**

Саставни део овог уговора су:

Прилог 1: Конкурсна документација(www.ujn.gov.rs;sifra:\_\_\_\_\_\_\_\_\_)

Прилог 2: Понуда Продавца

Прилог 3: Структура цене

Прилог 4 Техничка спецификација

Прилог 5: Уговор о чувању пословне тајне и поверљивих информација

 Купац Продавац

|  |  |
| --- | --- |
| Јавно предузеће „Електропривреда Србије“ Београд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Милорад Грчић в.д. директора |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |